CEI เผยงบฯ Q2/58 พลิกขาดทุน 2.68 ลบ. หลังยอดขายลดฮวบ
CEI เผยงบฯ Q2/58 พลิกขาดทุน 2.68 ลบ. หลังยอดขายลดฮวบ
28 เม.ย. 2558

บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) หรือ CEI รายงานผลการดำเนินงานไตรมาส 2/58 สิ้นสุดวันที่ 31 ม.ค.58 (รวมบริษัทย่อย) มีผลขาดทุนสุทธิ 2.68 ล้านบาท หรือขาดทุนสุทธิ 0.0036 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 3.07 ล้านบาท หรือมีกำไรสุทธิ 0.0041บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีผลขาดทุนสุทธิ 12.94 ล้านบาท หรือ 0.0172 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 19.73 ล้านบาท หรือมีกำไรสุทธิ 0.0262 บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากยอดขายสุทธิลดลงเป็นผลมาจากการที่บริษัทอยู่ระหว่างการนำสินค้ารุ่นใหม่ๆเข้ามาขาย อีกทั้งบริษัทมีค่าใช้จ่ายขายและบริหารเพิ่มขึ้น